ศบค. รายงานผู้ติดเชื้อโควิด-19 วันนี้ 2,473 ราย ติดเชื้อจากในเรือนจำ 649 ราย เสียชีวิต 35 คน
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด-19 วันนี้ เพิ่มขึ้น 2,473 ราย ผู้ป่วยยืนยันสะสม 113,555 ราย หายป่วยแล้ว 69,918 ราย รักษาตัวอยู่ที่โรงพยาบาล 42,988 ราย เป็นผู้ป่วยอาการหนัก 1,150 ราย, ใส่เครื่องช่วยหายใจ 384 ราย เสียชีวิตเพิ่ม 35 คน ผู้เสียชีวิตสะสมรวม 649 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 18 พฤษภาคม 2564 จำนวน 84,692 ราย โดยผู้ติดเชื้อที่เพิ่มขึ้น 2,473 ราย เป็นผู้ที่ติดเชื้อในประเทศ 1,770 ราย จากระบบเฝ้าระวังและบริการ 1,423 ราย, จากการค้นหาเชิงรุกในชุมชน 347 ราย, จากเรือนจำ 680 ราย, ติดเชื้อจากต่างประเทศ 23 ราย เดินทางมาจากอินเดีย 13 ราย, สหรัฐอาหรับเอมิเรตส์ 1 ราย, มาเลเซีย 4 ราย, กัมพูชา 5 ราย //ผู้ได้รับวัคซีนเข็มแรกสะสม 1,521,034 ราย, วัคซีนเข็มที่ 2 แล้ว 819,961 ราย       โดยผู้เสียชีวิต 35 ราย เป็นชาย 17 คน หญิง 18 คน อายุตั้งแต่ 2 เดือนถึง 93 ปี ส่วนใหญ่อยู่ที่กรุงเทพมหานคร 16 ราย, ภาวะเสี่ยงจากโรคประจำตัว เช่น โรคความดันโลหิตสูง เบาหวาน ไตเรื้อรัง ไขมันในเลือดสูง หลอดเลือดสมอง โรคหัวใจ โรคอ้วน//ปัจจัยเสี่ยงจากการสัมผัสจากคนในครอบครัว, เพื่อนร่วมงาน, เพื่อนบ้าน, จากโรงพยาบาล, มีอาชีพเสี่ยง      สำหรับสถานการณ์ผู้ติดเชื้อทั่วโลก มีผู้ติดเชื้อยืนยันสะสม 164.2 ล้านราย มีผู้เสียชีวิตแล้วทั่วโลก 3.4 ล้านคน ผู้ติดเชื้อยืนยันสะสมมากที่สุด ยังเป็นสหรัฐอเมริกา 33.7 ล้านราย ตามด้วยอินเดีย 25.2 ล้านราย, บราซิล 15.6 ล้านราย, ฝรั่งเศส 5.8 ล้านราย, ตุรกี 5.1 ล้านราย และประเทศไทย อยู่ลำดับที่ 92 ของโลก        ขณะที่สถานการณ์ประเทศเพื่อนบ้าน สิงคโปร์ ให้นักโทษผู้คุม 5,000 คน ตรวจเชื้อ หลังจากพบว่า พ่อครัวของเรือนจำติดเชื้อ //ส่วนไต้หวัน กำลังเร่งควบคุมสถานการณ์การแพร่ระบาด เพื่อป้องกันระบบสาธารณสุข ขณะที่รัฐบาลพยายามหลีกเลี่ยงการใช้มาตรการล็อคดาวน์เต็มรูปแบบ เพราะเกรงว่าจะส่งผลให้เศรษฐกิจของไต้หวัน ซึ่งได้ชื่อว่า ประสบความสำเร็จในการควบคุม covid-19 เข้าสู่ภาวะชะงักงัน